text:
Hasi un eskoho for di e sigiente "sub items":
E norma pa kobransa di OZB ta e basá riba e balor di e propiedat konforme merkado ekonómiko. Simpel bisá esaki ta e preis ku por bende e propiedat ku un tersero sin e persona ku a kumpra tin un reklamo i e por hasi bon uso di dje, den e estado ku e ta (no e balor ku e tin ora ta hür). Pues ta bai pa e preis di benta riba merkado liber den un estado ku no ta di hür. Durante e periodo di 2014 pa 2018 e balor di e propiedat ta e preis di benta entrante yanüari 2014.
Nos ta referí na e teksto di e ordenansa OZB pa eksepshonnan riba e regla aki.
Inspektor ta balorá e propiedat basá riba taksashon. Pa e promé periodo di 5 aña lo hasi uso di taksadó. Entrante mei 2014 nan ta bishitá tur bario pa ehersé e tarea. Den un tim lo kontrolá e tarea i resultado di e otro su taksashon. E taksadó por identifiká su mes. E taksadó ta traha riba kamindanan públiko. Nan lo no bèl òf aserká bo pa subi bo tereno pa taksa esaki.
E taksadó ta kuminsá den barionan ku ta repartí den sekshon di e propiedatnan inmovibel ku tin riba Kòrsou, tantu na Banda Abou komo Banda Riba.
E proseso di taksashon lo por dura algun aña pa kompletá mirando e kantidat di propiedatnan ku mester taksa i e kantidat di propiedatnan ku tin registrá na Kadaster.
Promé ku kuminsá ku taksashon a kompará informashonnan di Inspekshon ku esnan di Kadaster. E proseso pa “match”e informashonnan ta bira difísil pasombra kada grupo ta prosesá e datonan na un otro forma. Tambe a sali na kla ku Kadaster tin mas propiedat registrá ku Inspekshon. Pa e motibu aki no ta tur hende lo haña un aanslag pa mas tardá sèptèmber di e aña aki. Durante e periodo ku ta sigui Inspekshon lo trata na atendé tur e diferenshanan aki pa finalmente tur persona por kumpli ku loke e tin ku paga.
Promé ku e taksadó kuminsá tin hopi trabou preparatorio ku mester tuma lugá. Tur informashon kadastral i mapa lo ta di prent i Inspekshon a hasi tur kòntròl nesesario pa mira si e informashonnan ku nan tin ta kuadra ku esnan di Kadaster. Tambe lo saka for di fail di taksashon tur propiedat ku ya ta konosí ku kai bou di eksonerashon di OZB.
Despues ku Inspekshon risibí informashon di e taksadó lo e hasi algun tèst arbitrario riba e informashonnan, esaki teniendo kuenta ku mester atendé e proseso ku koutela i presishon di e balor stipulá.
Despues di a kontrolá e informashonnan ku el a risibí i e kòntròl arbitrario di e taksashon a tuma lugá Inspektor lo manda un karta pa e pagadó di impuesto pa OZB ku menshon di e balor stipulá. Alabes e pagadó di impuesto tin e posibilidat pa entregá argumentunan bálido dikon e ta kontra di e balor stipulá. E pagadó di impuesto ta liber pa skohe e manera ku e ke bringa su kaso. Esaki tambe ta posibel usando e karta di opheshon Balor di taksashon. E por presentá dokumentonan relevante. Por ehèmpel un rapòrt di taksashon resien relashoná ku e deseo pa bende e propiedat òf petishon di finansiamentu, kaminda por dedusí ku e balor riba merkado ta mas abou ku esun ku Inspektor a stipulá.
E balor stipulá en prinsipio ta konta pa henter e periodo di 5 aña. E promé periodo a kuminsá na 2014 i ta terminá na 2018. Aunke taksashon tuma lugá despues di 2014, lo stipulá e balor entrante promé di yanüari 2014. Lo entregá un aanslag definitivo pa tur e 5 añanan di e periodo en kuestion.


c: text/html

text:
Den Haag – Cu vuelo 765 di KLM a yega awe 5 di augustus un cantidad di 173 studiante
Arubano pa sigi un estudio avansa na nivel HBO of Universidad na Hulanda.
Na Schiphol un delegacion consistiendo di Minister Plenipotenciario Guillfred Besaril, director a.i. di Gabinete di Aruba mr. Glenn Ling, functionarionan di Departamento di Enseñansa di
Gabinete di Aruba, studiementor y miembronan di e POC (Plaatselijke Opvangcommissie) a ricibi e studiantenan.
Pafor di e sala di yegada e studiantenan a keda ricibi y yama bon bini na Hulanda door di
Minister Plenipotenciario Guillfred Besaril, director a.i. mr. Glenn Ling y coordinador di
Departamento di Enseñansa di Gabinete di Aruba James van der Linde. Na un forma bon
organisa e studiantenan a haya instruccion di personal di Cas di Aruba, mentornan y miembronan di e POC unda nan mester a para den grupo pa warda nan turno pa bai na e bus cu lo hiba nan na nan ciudad di estudio. Mescos cu tur aña Robby Schouten a haci un reportahe pa su programa Leu foi Cas y tambe RTV7 a haci grabacion.
Dialuna 6 di augustus e studiantenan lo cuminsa cu e programa di “opvang” obligatorio, cual lo dura entre tres dia y un siman. Durante e dianan aki e studiantenan nobo lo haya e guia nesesario den nan ciudad unda pa sigur cuater aña of mas nan lo biba y studia.
E prome aña e studiante ta ricibi guia di e studiementor, pero pa e resto di su estudio e ta cai bou di Gabinete di Aruba.

robotstxt: allowed

filter: keep


text:
Bushiri – Diaranson anochi algo prome cu 7:45 unidadnan di rescate a sali pa un auto cu a bolter, esaki tawata pazuid di Fantastic Garden.
Prome informe a bisa cu lo tin un persona pega, pero esaki no tawata e caso.
Na yegada di polis Brandweer tawata presente y a constata cu no tin niun hende pega y cu e chauffeur mes a sali, por a wak e drumi banda di e auto.
Den algun minuut ambulance tambe a presenta na e sitio, caminda cu por a wak e chauffeur lanta y cana subi e ambulance.
Posiblemente velocidad halto, lo por a hunga un rol den e caso aki. Mas importante ta cu e chauffeur ta ok.


text:
MANERA PROGRAMA A PONE BOILER-2 DI STOM DI CRU DEN FUNSHON AFIN KU REFINERIA ISLA POR START MAYORIA DI SU PLANTANAN ATROBE
Willemstad 5 di Mei 2018- Durante di e fin di siman ku ta tras di lomba Curaçao Refinery Utilities (CRU), kompania ku ta kai bou di Refineria di Kòrsou, a logra pone bBoiler-2 di stom bèk den funshon, loke ta hasi’é posibel pa awor refineria pone tur su plantanan bèk den funshon atrobe. Awor ku Boiler-2 di CRU a bolbe drenta den funshon CRU por sigui konsentrá riba reparashon di Boiler-3. Di e forma aki pa mas tarda fin di sèptèmber Boiler-3 tambe por ta den funshon i garantisá suministro di stom na Refineria Isla.
Na momentu ku Boiler-3 drenta servisio, Boiler-2 lo bai pa un inspekshon profundo di gobièrnu (Stoomwezen).
E planta di utilidat CRU ta di vital importansha pa operashon di nos refineria. Ta un bèrdat ku e planta di CRU a bin ta konfrontá problema i ku esaki por ta tin reperkushon riba e posiblidat di Refineria Isla pa produsí. Durante di e último lunanan RdK/CRU a bin ta realisá trabounan intensivo pa optimalisá e operashon di planta. Konforme e perspektiva a logra pone boiler-2 di CRU den operashon atrobe. Di e forma aki Refineria Isla por operá optimal i lo por produsí atrobe lo maksimo di su kapasidat.
Di e forma aki Refineria di Kòrsou/ Curaçao Refinery Utilities ta sigui hasi su esfuersonan pa garantisá funshonamentu optimal di su plantanan afin ku nos refineria ta den operashon.


text:
Awe nochi bo por gana e tremendo jackpot di 575 mil florin cu Mini Mega y su Mega Plus. Si bo ta desea di bay p’e jackpot di Mini Mega so, e ora bo por gana 425 mil florin. Corda cu esaki por hasi bo sonjonan bira un realidad prome cu pasco yega of aña bolter. Pesey mes ta invitabo pa purba bo suerte awe cu Mini Mega y su Mega Plus. Mini Mega ta un wega masha facil pa hunga: kies 4 number entre 1 y 30. Djei bo ta agrega un Mega Ball, cual ta un number entre 1 y 15. E ticket di Mini Mega ta costa 5 florin so y cu 2 florin extra bo por haci
bo ticket un di Mega Plus. Bo por traha un combinacion di bo numbernan vast of numbernan loco. Cu e combinacion aki bo por haci bo soñonan un realidad ora bo gana 575 mil florin di Mini Mega cu su Mega Plus awe nochi. Lotto, e loteria di Aruba tin diferente wega; Catochi, Big 4, 1-OFF Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.
Awe nochi bo por gana e tremendo jackpot di 575 mil florin cu Mini Mega y su Mega Plus. Si bo ta desea di bay p’e jackpot di Mini Mega so, e ora bo por gana 425 mil florin. Corda cu esaki por hasi bo sonjonan bira un realidad prome cu pasco yega of aña bolter. Pesey mes ta invitabo pa purba bo suerte awe cu Mini Mega y su Mega Plus. Mini Mega ta un wega masha facil pa hunga: kies 4 number entre 1 y 30. Djei bo ta agrega un Mega Ball, cual ta un number entre 1 y 15. E ticket di Mini Mega ta costa 5 florin so y cu 2 florin extra bo por haci


text:
Kralendijk – Djabièrnè ultimo a selebra " Dia internashonal di Museo na SKAL. E tema di e aña aki tabata: “Museo super bon konektá ku Teknologia Moderno,Enfoke Nobo y Públiko Nobo”.
E gruponan di Tra’i mèrdia a haña guia den museo i informashon i nifikashon di e tema di dia. Tambe a haña informashon spesifíkamente di "dia di museo" i riba tur artefakto ku tin den museo. Komo parti di e selebrashon a organisá un kues di pregunta I kontesta. Preguntanan tabata basá riba e informashon ku e hóbennan a haña durante e guia den museo.
Kada grupo a haña 5 pregunta i 2 minut pa kontestá esaki. E grupo ku duna e kontestanan mas mihó ò ku haña mas punto ta bira e ganadó. Huradonan tabata señores Ubaldo "BUBU Anthony i Robert Sances.
E grupo ganadó a resultá e grupo di Tra’i mèrdia di Amboina bou di guia di yùfrou Suhayl Kraal. Por bisa ku e kompetensia tabata basta pèrtá I e huradonan tabata tin un tarea sumamente difisil.
Direktora di e Direktorado Kumunidat i Kuido Sra . Silvana Serfilia i Diputado Edsel Cecilia tabata presente i asina entregá e premionan na e ganadornan.
Den pousa e muchanan a disfrutá di algu di kome I bebe I tambe un dushi eiskrim.
Na nòmber di Gobièrnu di Boneiru ku su departamentu di Skal ta bai un danki na tur ku a kontribui pa e siman di Museo tabata unu eksitoso.


text:
ORANJESTAD — Diabierna ultimo Universidad di Aruba a efectua apertura di aña academico 2018/2019. Mes momento a celebra e hecho cu Universidad di Aruba ta existi 30 aña. E facultad di derecho a cumpli 30 aña y e facultad di economia a cumpli 25 aña. E aña aki Universidad tin 656 studiante, di cual 2/3 parti ta hende muher. Den e 30 añanan aki ta hopi studiante a gradua na Universidad di Aruba y den bida di centenares di persona, Universidad tabata e trampolin pa exito profesional.
FACULTAD NOBO: STEM
Innovacion tin un prioridad halto den vision di Gabinete Wever-Croes, tambe riba e tereno di enseñansa pa prepara Aruba pa e economia di futuro. Aruba mester cuminsa prepara suficiente profesionalnan riba e tereno tecnico y tecnologico STEM. Segun prome minister Evelyn Wever Croes, gobierno ta duna prioridad na sigura cu tur studiante tin acceso na oportunidadnan di estudio di calidad halto den materianan STEM (science, technology, engineering, math). Esaki lo duna Aruba e posibilidad pa realmente ta competitivo den nos region den futuro. Sino nos ta keda depende di profesionalnan di otro pais. P’esey nos Gobierno ta trahando na un facultad nobo na Universidad: SisSTEM, cu lo bira realidad pronto.
“Pa mi esaki tin un atencion special pasobra mundialmente no tin hopi mucha muher cu ta studia ciencia y tecnologia. Como mayornan nos mester stimula nos yiunan pa studia esaki pasobra ta e habilidadnan aki lo prepara nan pa futuro. Na nos Universidad tin 2/3 parti hende muher y incluyendo SisSTEM den nos Universidad, mi ta spera cu nos por haya mas hende muher tambe specialisa den materianan STEM”, premier Evelyn Wever-Croes a duna di conose. Cu e faciltad nobo aki ta consolida e posicion di Universidad di Aruba y segura su existencia pa hopi aña ainda.
PALM BEACH – Gobierno a re-aloca e operacion di sufersnan na Malmok (Fishermans Hut) pa crea mas espacio pa publico. Esaki ta e informacion cu e mandatario di infrastructura a informa diahuebs mainta tempran. Un anochi prome por a mira un grupo di habitantenan protesta pasobra na altura di Ritz Carlton (cerca di e area) a kita espacio pa nan campa. No ta conoci si esaki tin relacion cu e decision menciona. No ta conoci con esaki lo afecta e operacion di e surfernan en cuestion. Eynan ta e sitio tambe pa tene e acostumbrado 'Aruba Hi- Winds'.
ORANJESTAD – Gobierno ta contra e idea di Camara di Comercio pa impone un impuesto nobo cu tin cu atende cu cobransa di recohemento di sushi, envez di cobra na casnan particular y negoshi. Ta parse cu Camara di Comercio a cambia nan punto di bista pa loke ta cobransa di Serlimar pa recohe sushi. Asina minister di infrastructura Otmar Oduber a indica diamars den un conferencia di prensa. Esaki pasobra mientras cu e gremio commercial ta manda e mandatario un carta cu ta bisa cu ta sostene e idea pa cobra sushi, den un comunicado saca e siman aki, ta laga afor cu e gremio kier pa pueblo paga esaki via un impuesto nobo. Esaki ta parti diun diferencia di opinion grandi cu tin den hunta di Camara di Comercio segun Oduber.
PARIS/ORANJESTAD – Aruba a haya un revision positivo di The Organization for Economic Co-operation and Development (OECD) dialuna. Esaki ta nifica cu Aruba no ta bay riba e lista preto di paisnan cu no ta cumpli cu transparencia di informacion fiscal. Pero e tin trabou pa haci si, pa cumpli cabalmente segun e organisacion. Asina e organisacion ta bisa riba su website awe.
ORANJESTAD - Relacion di Reino ta basa riba madures politico y respet mutuo. Asina prome minister di Aruba Evelyn Wever Croes a bisa e representante di Reino Hulandes den Caribe, Erwin Arkebout, segun un comunicado cu e departamento di prensa di gobierno a manda pa prensa den fin di siman. Wever-Croes siman pasa a reuni cu e representante di Reino Hulandes den Caribe. Recientemente señor Arkenbout a wordo nombra na e posicion aki y esaki tawata su prome reunion cu Prome Minister di Aruba.
ORANJESTAD - Prome Minister Evelyn Wever-Croes a haci un anuncio diabierna cu lo tin un maximo den salario pa directornan di companianan estatal pero no ta cla ainda cuanto esaki lo bira. Cambionan cu lo bay mira den e companianan aki, ta e salario di e directornan di e companianan estatal. Lo pone un maximo di loke un director por gana. Na Hulanda e maximo ta na 150 porciento di e salario di e Minister President. E plan aki a haya sosten di tur Parlamentario presente. Ainda ta delibera con ta bay regla esaki den ley. E plan aki ta den deliberacionnan tambe si Parlamento ta bin cu esaki den Ley di Iniciativa of Gobierno mes lo bin cu ne.
ORANJESTAD – Mientras cu gobierno kier haci investigacion aworaki riba e.o. e fayonan cometi pa cu e construccion di hospital nobo, no tin e placa pa haci tal. Por lo menos no awor, ta loke por a compronde di minister di Salud Dangui Oduber den un reaccion pa NoticiaCla. E pregunta ta basa riba informacion cu e sindicato (TOPA) a divulga den curso di e siman aki. “Manera ta conoci e situacion di finanzas publico no ta duna nos e luho pa haci tur loke nos tin deseo di haci” Oduber a bisa NoticiaCla riba e pregunta cu si ta berdad cu no tin placa pa haci e investigacion awor. “ Ohala Aruba no tawata bancarota anto e ora ey, e investigacion di hospital lo a tuma lugar hopi tempo pasa”. E ta confirma cu e situacion pa loke ta trata e proyecto di hospital ta uno hopi grave.


text:
ORANJESTAD – Ayera ekipo di Florida Fire Frogs Baseball den cual e Arubano Ray-Patrick Didder ta forma parti di dje a tene nan Open House caminda publico general por a bin waknan train y busca firma di hungador. Aki nos por mira algun potret di Ray-Patrick durante training. Ray-Patrick Didder a promove e temporada aki pa e ekipo di AA afilia cu Atlanta Braves di Florida Fire Frogs despues cu anja pasa e la pasa su temporada cu e A klas di Atlanta Braves esta Rome Braves unda nan a titula campeon di e South Atlantic League.
Nos di Sports Zone Aruba ta desea Ray-Patrick Didder tur clase di exito cu e temporada nobo.


text:
PUBG Corps A Lanta Un Caso Contra Epic Games
Fortnite, Epic Games su golden nugget- ta casi unstoppable awo, cu un worldwide community di miyones di active users tur dia. Pero awo porta tin algo cu ta para su dilanti den un forma di un lawsuit contra e gaming company. Volgens un raport di Korea Times, e...read more
Con A Para Cu Battlefield V Su Battle Royale Mode?
Un par di siman prome cu e reveal di e Battlefield 5 reveal, tabata tin rapport cu ta indica cu lo tin un Battle Royale den Dice su wega. Awo e reveal stream a pasa, y nada no a wordo menciona tocante un Battle Royale mode. Compara esaki cu...read more
Battlefield V Lo Hiba Nos Back Na WW2
Dos aña despues cu nan a release Battlefield 1, EA y Dice ta cla pa hiba nos na e di dos guerra mundial. E biaha aki nos lo wak otro parti di e guerra cu nos no a yega di wak ainda den un WW2 game, por ehempel "De verwoeste stad" Rotterdam, despues cu e la...read more
Assassin’s Creed: Conspiracies Comic Series Lo Yega Den Zomer
Publisher Titan Comics mustra nan comic series nobo cu nan ta trahando riba dje cu ta basa riba e Assassin's Creed franchise di Ubisoft. E titulo di e comic series aki lo ta Assassin's Creed: Conspiracies. E lo ta un two-part, standalone...read more
Call of Duty: Black Ops 4 Lo Haya Battle Royal Mode
Un tempo Call of Duty tabata e series cu ta pone trend nobo den gaming. Aworaki nan ta esun cu ta sigui e trend den gaming. E trend di Battle Royale ta algo cu ta keda birando mas y mas porpular danki na PUBG y Fortnite. Awo Call of Duty: Black Ops 4 tambe...read more
Microsoft Su Xbox Adaptive Controller Ta Diseña Pa Players Cu Disabilities.
Despues cu nan a leak e controller e siman aki, Microsoft a revela nan specialised controller oficialmente cu yama “the Xbox Adaptive Controller”. The Xbox Adaptive Controller tin dos programmable buttons gandi y por accepta 19 otro inputs cu ta representa...read more
Esaki Ta E Full Schedule Pa E3 2018
Porfin, E3 2018 den yega. E3 (Electronic Entertainment Expo ) ta e evento mas grandi pa gamers y gaming giants pa showcase weganan y projectonan mas nobo. Durante E3, nos lo wak yen di weganan, anuncio y sorpresa grandi. Tin weganan cu nos sa caba cu nan lo papia di...read more
Battlefield 5 Lo Haya Su reveal Aki Dos Siman
Ta parce cu e siguiente Battlefield game lo wordo revela revealed aki dos siman, danki na un easter egg cu hende a haya den Battlefield 1. E Easter Egg aki ta bisa cu ta bay tin un big reveal di Battlefield dia 23 di mei....read more
Destiny 2: Warmind A Sali…
So Bungie porfin a los e di dos expansion pa Destiny 2. E expansion aki ta casi 7 gb di space y e ta mas grandi y tambe mas chikito cu Curse of Osiris. Nos lo splica mas despues ki nos kiermen. E expansion aki yama Warmind y e biaha aki bo ta bay sa e...read more
Rumor: Fortnite Switch Lo Sali Den Juni Despues Di E3
So porta e Switch version di Epic games su Battle Royale extravaganza lo sali mas pronto cu nos a spera. Corda cu esaki ta djis un rumor ainda y nada mas. E prome biaha cu e rumor ki a cuminsa gara candela tabata den comienso di maart ora...read more


text:
Otrobanda—Ayera e suma di 135 mil florin pa Betrian den proyekto di HNO, tabata tópiko di diskushon. En realidat, si kalkulá e suma na tarifa di ora, esaki ta sali normal na 767 florin pa ora, lokual ta komun i koriente den tipo di proyektonan di tal magnitut.
Lokual mester bai forma e tópiko di diskushon ta e konstelashon di e 7 personanan ku HNO ta papiando di dje i kuantu ora den práktika ta hinkando den e proyekto. E 767 florin pa ora, ta basá riba un punto di salida, ku tur 7 persona ta gana igual miéntras tur ta trahando 26 dia largu 8 ora pa dia riba HNO. Esei probablemente no ta e kaso. Te ainda e splikashon korekto tokante e asuntu ta lo siguiente: “ Sr. Betrian via Landsbesluit 2017/21228 fecha 5 sèptèmber 2017 a wòrdu apuntá komo Ministeriële Regisseur en Toezichthouder (MRT), un título diseñá bou di Gabinete di Turno Pisas. E enkargo ku Sr. Betrian a haña i e kompleksidat den e proyekto spesífiko i di salubridat en general ta asina grandi ku Sr. Betrian a forma un tim ku ta konsistí di ekspertonan finansiero, eksperto di project management, eksperto hurídiko, eksperto change management, eksperto governance, office management i sekretaria.
E gastunan di e MRT i e tim ta ANG 135.000 pa luna. Pa e montante aki e tim ta konsistí di 7 persona i tambe ta hür konsultent di tres kompania. Den e montante tambe tin un kantor (kamber) i disposishon di un sala di reunion, tambe e montante tin biahe i estadia. E tareanan di e MRT ta deskribí den e Landsbesluit ta enserá por ehèmpel: Kordinashon di supervishon i dirigí e proyekto HNO, Ehekutá e 24 puntonan di desishon di Konseho di Minister 23 maart 2017,Kordinashon di evaluashon di parti di e proyekto, Tene kombersashon tokante konstrukshon, transishon, ICT, ekipo médiko, etc. di HNO, Negoshá ku SEHOS tokante MOU di 20 sèptèmber 2013, Posishoná HNO den e sektor di salubridat i sera konvenio alkaso, Kordiná e protokòl riba koperashon riba tereno di salubridat públiko, kuido hospitalario, SVB entre Hulanda, Aruba, Sint Maarten i Boneiru, Investigá e meta futuro di e edifisionan di SEHOS, Supervisá proyektonan relevante pa HNO den Ministerio di GMN i otro ministerionan”. Pues e suma di 135 mil florin no ta bisa nada si no tin orario i ken ta esnan den e grupo di 7 pa Betrian.


text:
Koral Specht—E suidadano, eks miembro di parlamento pa Pueblo Soberano, Mac Cijntje ta bai laga e partido. Esaki ta konosí, despues ku Cijntje a traha i entrega su karta di retiro. Ku salida di Cijntje foi Pueblo Soberano, kasi niun fundadó original dje tolda maron no tei mas.
Cijntje, a konosé Pueblo Soberano via di defuntu Helmin Wiels. Via di programanan di radio, el a asosia su mes ku Wiels pa despues e yuda funda Pueblo Soberano. Wiels a fayesé na Mei 2013 i despues di esei e tolda maron a dekaí den popularidat. Na mesun momento Cijntje no tabata por a asosiá su mes ku e kambionan den direktiva. Anke ayera den su karta e eks parlamentario tabata hopi kla. El a bisa unu dje motibunan mas prinsipal pa su retiro fo’i e


text:
Bonchi (kunuku)
Ora bo pone
nan den awa promé ku planta e ta nanse mas lihé.
Bloblo i lagadishi sa kap e bonchinan chiki ku a kaba di nanse.
Un manera pa evita esaki ta pa tapa nan ku boter.
Despues ku nan a nanse hopi di nan ta bai perdi pa motibu ku bestia ta kita nan kabes. Konenchi, yuana, slokè.
flor di bonchi
E tipo di bestia aki-bou ta afakta e bonchinan. Nan ta bora e bonchinan.
Raton i djaka tambe ta afekta e kosecha.
Tin hende ta warda e bonchinan pa planta den frigidel, i tin hende ta warda nan
ku un pida kamfer
pa e guru-gurunan no daña nan. Tin bonchi warda den vrizer ku a nanse despues sin problema.


text:
“Los campos en flor alrededor de mi casa, en Padova, Italia”. Monseñor Luis Antonio Secco.
Contact:
Phone Number:
Email address:
CHRISTMAS SEASON 2017
LENT SEASON 2017
YEAR 2016
YEAR 2015
YEAR 2014
Bisdom Willemstad
Julianaplein 5 Curaçao, Dutch Caribbean -Tel (599-9) 462-5876
Fax (599-9) 462-7437 • E-mail: bisdomwstad@gmail.com
KOMUNIKADO OFISIAL DI OBISPADO DI WILLEMSTAD
Despues di e Konferensha di Klero na Boneiru, Mons. Luis A. Secco a anunsiá na e saserdotenan ku pa promé i di dos siman di Yanüari 2015, lo tin kambio di e siguiente pastornan di parokia:
Gregorio Redoblado aktualmente na parokia di Janwe lo bai parokia di Sta. Rosa;
Eugenio (Raúl) Mercedes aktualmente na parokia di Montaña lo bai parokia di Steenrijk;
Carlos Donado aktualmente na parokia di Brievengat lo bai parokia di Montaña/ kapèl di Seru Grandi;
Carlos Vivas aktualmente na parokia di Sta. Rosa lo bai parokia di Janwe;
Ronald Kiban aktualmente na parokia di Seru Papaya i Basílika di Santa Anna, lo bai parokia di Brievengat;
Simon Wilson aktualmente na parokia di Groot Kwartier lo bai Katedral di Pietermaai;
Eduardo Silvestre Hiciano aktualmente na parokia di Steenrijk lo bai pa parokia di Sta. Maria/ Seru Papaya;
Josef Pelc di Soto a bai Aruba i na su lugá a keda instalá p. Juan Marcos ku a bini di Santo Domingo.
Ricardo Tejada aktualmente na parokia di Coromoto lo wòrdu remplasá pa un komunidat religioso ku yama “Atletanan di Kristu” di Venezuela: nan lo ta un saserdote i dos seminarista.
Andrés Colmenares di Buena Vista a bai Venezuela pa tuma enkargo di e seminaristanan salesiano na Puerto La Cruz i na su lugá nos a haña P. Felix ku a traha kaba na Buena Vista den e añanan 1984 – 1990.
Ta falta ainda nombramentu di pastor di Groot Kwartier i di Basílika di Santa Anna i parokia di Koral Specht.
Bruder Franklin Clemencia
Kansier di Obispado di Willemstad
Pastor Greg a haña e titulo honorario di “ Monseigneur “ den Iglesia katóliko
Pabien i mas Pabien.
Kambio di e siguiente pastorean di parokia.
Despues di e Konferensha di Klero na Boneiru, Mons. Luis A. Secco a anunsiá na e saserdotenan ku pa promé i di dos siman di Yanüari 2015, lo tin kambio di e siguiente pastornan di parokia:
- Mons. Gregorio Redoblado aktualmente na parokia di Janwe lo bai parokia di Sta. Rosa;
- P. Eugenio (Raúl) Mercedes aktualmente na parokia di Montaña lo bai parokia di Steenrijk;
- P. Carlos Donado aktualmente na parokia di Brievengat lo bai parokia di Montaña/ kapèl di Seru Grandi;
- P. Carlos Vivas aktualmente na parokia di Sta. Rosa lo bai parokia di Janwe;
- P. Ronald Kiban aktualmente na parokia di Seru Papaya i Basílika di Santa Anna, lo bai parokia di Brievengat;
- P. Simon Wilson aktualmente na parokia di Groot Kwartier lo bai Katedral di Pietermaai;
- P. Eduardo Silvestre Hiciano aktualmente na parokia di Steenrijk lo bai pa parokia di Sta. Maria/ Seru Papaya;
- P. Josef Pelc di Soto a bai Aruba i na su lugá a keda instalá p. Juan Marcos ku a bini di Santo Domingo.
- P. Ricardo Tejada aktualmente na parokia di Coromoto lo wòrdu remplasá pa un komunidat religioso ku yama “Atletanan di Kristu” di Venezuela: nan lo ta un saserdote i dos seminarista.
- P. Andrés Colmenares di Buena Vista a bai Venezuela pa tuma enkargo di e seminaristanan salesiano na Puerto La Cruz i na su lugá nos a haña P. Felix ku a traha kaba na Buena Vista den e añanan 1984 – 1990.
Ta falta ainda nombramentu di pastor di Groot Kwartier i di Basílika di Santa Anna i parokia di Koral Specht.


text:
ORANJESTAD – E carta di e colegio di supervision financiero CAFT pa haya ‘mas informacion’ riba e nota di cambio di e presupuesto 2018 a bira publico dialuna. Inicialmente a kere cu esaki tabata e conseho di CAFT pa cu e presupuesto y cu esaki a lek caba, siendo cu e mester a keda publica te dia 1 di juni proximo. Pero ta trata e carta otro cu pregunta riba e nota di cambio. Den e carta aki, CAFT ta (mescos cu el a bin ta haci cu otro gobiernonan) pidi e gobierno na turno, pa mas informacion. Pa loke ta e conseho mes riba e presupuesto, gobierno den un comunicado diaranson (manera cu NoticiaCla a raporta caba) a sigura cu esaki no ta uno negativo, pero e referi na e puntonan (algun di nan menciona den e conseho aki) pa tene cuenta cune.
CUSTUMBER
A bira un ‘custumber’ cu cada bes e gobiernon(nan) lo no ta informando e colegio financiero suficientemente y ta laga pregunta habri. Den e ultimo carta aki (cu a keda publica), nan ta haci un 5 pregunta riba cual nan kier claridad di gobierno. Minister di finanza Xiomara Ruiz Maduro a confirma pa NoticiaCla diamars cu gobierno a contesta e preguntanan haci dia 16 di april, den un siman di tempo esta dia 26 di april ultimo.
MAS INFORMACION
Segun CAFT, nan kier pa gobierno informa nan adicionalmente riba varios tereno. Entre nan e entrad na dividendo di varios compania di gobierno manera Aruba Tourism Authority, Utilities Aruba N.V. en Refineria di Aruba N.V., y pa manda e cuentanan annual di e companianan desde 2015 pa 2017. Esaki pa mira e situacion financiero di e companianan pa wak si ta responsabel si e companianan aki por sin e ‘dividendonan’ aki. Ademas kier sa con gobierno ta motiva (mas ainda) e plan pa busca mas personal pa e asina yama ‘crisis plan social’. Esaki pasobra gobierno a informa cu mester emplea mas hende ‘cualifica’ pa e plan por funciona. Segun CAFT esaki lo aumenta e gasto di personal, siendo cu kier net pa reduci esaki. Como tal CAFT ta pidi un prognosis di e desaroyo di e gastonan di personal pa 2018. For di e prognosis, CAFT kier pa gobierno splica con tin intencion di reduci e gastonan di personal. Tambe CAFT kier pa gobierno refleha den e presupuesto 2018 cu e suma di pago (di debe) ta 407.9 florin y cu e suma cu mester refinancia e prestamo cu ta cabando, ta 337,9 miyon florin. Ademas CAFT kier mira mas riba e intencion di intensificacion riba cobranza di e.o. impuesto. Entre otro e inversionnan cu kier haci riba e tereno aki pa haci e cobranza di impuesto mas eficiente. Pa CAFT tambe, no ta mucho cla con ta net e gastonan di personal pa e oficina di minister di infrastructura y medio ambiente di Otmar Oduber ta aumenta cu mei miyon florin. Lesa e carta completo AKI.
Source: NoticiaCla http://www.noticiacla.com/news/12746


text:
GUERRERO, Mexico- Den horanan di marduga di dialuna, cuater hoben, dos homber y dos muhe, a wordo ehecuta na Petatlan, Guerrero, y segun e prome investigacion, al menos un di e hobennan tabata subrina di e ex alcalde Arturo Gomez, kende tambe a wordo asesina dia 29 di December 2017.
Mientras tanto na Jiutepec, Morelos, un famia, incluyendo dos menor di edad, uno di uno y otro di seis, a wordo tira mata ora cu nan tabata den un auto.
Diadomingo, mas di 60 persona a fayece den hechonan di violencia, entre nan 11 persona cu a muri den dos enfrentamento den cual a participa encapuchadonan, polisnan comunitario, agentenan estatal y federal den e comunidad di La Concepcion, den un zona rural di Acapulto.
Shete mas a wordo tira mata door di soldatnan di Marina despues di un persecucion den un carretera di Los Cabos, na Baja California Sur.
Durante e prome shete dianan di 2018, al menos 18 persona a wordo ehecuta na Baja California Sur, entre nan e yiu di e comandante di polis di Los Cabos, Genaro Cervantes. Baja California Sur a bira e di dos estado cu e tasa di homicidio mas halto, bou di Colima, pero riba di estadonan manera Baja California, Guerrero, Chihuahua y Sinaloa.
Fuente: https://www.am.com.mx


text:
Sertifikashon operador di Dive i restorant
WILLEMSTAD- 14 di yüli 2014:- Durante di un seremonia festivo Ofisina di Turismo di Kòrsou (CTB) a honra 14 establesimentu ku a pasa e programa di sertifikashon di operador di Dive i restorant ku éksito. Ta trata aki di 12 operador di Dive i 2 restorant. Den kaso di operadornan di dive esaki ta e di tres biaha ku ta kondusí e programa miéntras ku pa restorant ta e di dos biaha. Meta di e programa ta pa perkurá ku establesimentunan den turismo ta funshoná konsistentemente riba e nivel ku e bishitante ta spera di nos destinashon, di manera ku e eksperiensha riba nos isla ta satisfaktorio . E establesimentunan ku a keda sertifiká a risibí un plakat na man di Minister di Desaroyo Ekonómiko, sr. Stanley Palm.
Na e momentunan aki tin tres tipo di establesimentu ku ta haña atenshon bou di e programa di sertifikashon, ta trata di operador di dive, restorant i apartamentu. Pa e programa di sertifikashon di operador di Dive i restorant, CTB tin un akuerdo ku Innovatie Centrum Curaҫao (ICC) ku ta esun ku ta hasi e kòntròl na e establesimentunan. ICC ta keda asesorá pa un tim di eksperto riba diferente tereno i sigun e nesesidatnan di e programa, manera den kaso di sertifikashon di operador di Dive por referí na e sistema di PADI. E programa ta enserá ku ta bishita e establesimentunan ku a indiká ku nan ke partisipá i ta kontrolá si nan ta kumpli ku kriterionan di primariamente seguridat i servisio.
Un di e bentahanan di e programa pa e establesimentu ku partisipá ta ku nan ta haña un reportahe di e puntonan ku mester di mas atenshon pa asina nan por hasi ahustenan nesesario pa halsa e nivel di servisio. E establesimentu ku pasa e programa ku éksito ta risibí un plakat ku e logo di e programa i ta haña un karta ofisial di CTB ku ta indiká ku nan a kumpli ku e kriterionan stipulá. Ademas e establesimentu sertifiká por usa e logo den nan propio merkadeo i promoshon.
E programa ta keda aktivo; tin diferente establesimentu ku ta pendiente pa kumpli ku e kriterionan stipulá. E ekspektativa ta ku próksimamente mas establesimentu lo keda sertifiká. E establesimentunan ku a keda sertifiká e biaha aki ta: Bahia Apartments & Diving, Dutch Caribbean Sea Sports Hilton, Dutch Caribbean Sea Sports Marriott, Go West Diving, Ocean Encounters Sunscape, Ocean Encounters Lions Dive, Ocean Encounters Sta. Barbara, Relaxed Guided Dives B.V., Scuba Do N.V., The Dive Bus, Trunkdivers N.V., Duikcentrum Van de Ven, Sambal i Omundo Restaurant, kaminda e seremonia di sertifikashon a tuma lugá. Ta e intenshon pa sigui amplia e programa ku otro tipo di establesimentu. CTB ta felisitá tur organisashon ku aktualmente ta sertifiká bou di e programa ku e logra aki i ta yama danki na tur esnan ku ta kontribuí na éksito di e programa.


text:
ORANJESTAD - Riba 10 y 11 di juli ultimo Minister Glenbert Croes a haci un di su deseonan realidad esta di duna un reconocimento nacional na tur e trahador y boluntarionan social di Aruba.
Desde cu e mandatario a asumi su encargo ministerial, el a bin realisa den practica ki dificil y intenso e trabou di un trahador social ta. Locual cu mas a impresiona su persona ta cu nan ta traha cu alma y curpa pa e miho di nos hendenan, hopi boluntarionan trahando cu y di curason, sin nunca exigi nada a cambio. Y despues di e caso di e dos Angelitonan, mas profundo e impacto aki a bira riba e mandatario.
Nos tur ta consciente cu Aruba na e momentonan aki ta pasando den e etapa mas critico socialmente. Un problema cu a escala y explota 24 di november 2017 pero cu no a cuminsa ayera.
E problema social tin años andando pero cu pa motibo di negligencia y falta di antencion a yega n'e punto culminante cu ta unda cu nos ta awor. E trahador social cu ta e 'backbone' di henter bo sistema di asistencia, ta traha dia aden dia afo, 24/7 cu casonan complica te hasta hopi lamentabel.
"Den mi parecer nunca nan a haya e reconocimento pa esaki", e mandatario a declara. Y ta p'esey cu Minister Glenbert Croes a bin ta carga e deseo di por dedica un evento di gratitud na tur. Su manera di bisa tur trahadornan social: "nos ta wak bo, nos ta aprecia bo, nos ta admira bo y nos ta balora y gradici bo pa bo bunita labor pa logra e miho pa nos conciudadanonan. Un reconocimento den forma di un encuentro ameno cu un certificado pa semper recorda cu boso trabou ta balioso pa nos".


text:
E mihó graduadonan den sektor di Turismo i Hospitalidat a risibí rekonosementu
WILLEMSTAD- 30 di yüni 2015 – Pa di 7 aña konsekutivo Ofisina di Turismo di Kòrsou (CTB) ta honra e mihó graduadonan den sektor di Turismo i Hospitalidat. E award di ‘Dushi Hende’ a bai pa 11 hóben ku a sobresalí dor di terminá nan aña eskolar ku resultadonan ekstraordinario. Na e okashon aki a hiba palabra Minister di Desaroyo Ekonómiko, sr. Stanley Palm i Manager di Departamentu di Produkto sr. Ritzel Godfried.
Tur aña di nobo CTB ta pone lus riba e studiantenan ku a sobresalí den e aña eskolar ku a finalisá. E rekonosementu aki lo mester sirbi pa duna e studiantenan aki un èkstra motivashon pa nan kontinuá hasiendo nan máksimo esfuerso den nan próksimo estudio òf riba merkado laboral turístiko. Tambe e rekonosementu aki lo mester sirbi pa motivá e hóbennan ku aworakí ta siguiendo nan estudio den e direkshon di Turismo i/òf Hospitalidat pa próksimo aña eskolar nan por ta esun ku ta risibí e award di ‘Dushi Hende’. E award di ‘Dushi Hende’ ta para pa 6 balor klave kualnan ta: hospitalidat, servisio, responsabilidat, orguyo, integridat i honestidat.
E hóbennan ku a risibí e award di ‘Dushi Hende’ ta hóbennan ku a bishitá diferente skol lokal i sigui nan estudio di Turismo i/òf Hospitalidat riba nivel di VSBO, SBO òf Bachelor. Ta trata di: Andrew Hatma (CDC), Louvienne van Wessel, Marimar Seales i Shyron Rosalia (Nilda Pinto SBO), Chantelly Pauletta (Jacques Ferrandi VSBO), Qyhaila Perez (Marnix VSBO), Faumiri Helena Frans (FEFFIK), Marsheline Santiroma i Natasha Ledgister (Maris Stella SBO), Edeliënne Kirindongo (Maris Stella VSBO) i Samantha Pikero (ICUC). CTB ta felisitá i yama danki na mayornan i dosentenan ku a guia e hóbennan aki pa nan por a alkansá nan meta. Masha pabien.


text:
Un biaha mas departamento di Salud Publico tin su tema di siman. E biaha aki lo enfoca riba obesidad y alimentacion.
Kico ta obesidad/sobrepeso?
Ta defini obesidad/sobrepeso como e exceso abnormal di vet acumula y por uza diferente manera pa midi esaki, segun Ebrina Curett di DVG. E manera mas comun pa salud publico, ta e BMI. E BMI ta un indice simpel cu ta uza peso y haltura di un persona, asina pa clasifica si e persona aki tin sobrepeso of obesidad. Y un otro manera pa midi esaki ta e circumferencia di cintura, unda ta midi e cintura y mas grandi esaki ta, mas riesgo pa e salud esaki tin tambe.
Kico ta uza como referencia
Pa hende homber 102 centimeter y pa hende muhe 88 centimeter. Tur cos cu ta riba esaki ta clasifica como obesidad. E ta indica tambe cu e vet acumula mas hopi rond di e organonan. E vet viseral. Claro cu esaki tambe trece su consecuencianan pa salud.
Obesidad ta un problema mundial. Ta wak esaki cerca adulto y mucha. Si mira e cifranan di Aruba, cu a saca di e health monitor di 2013. Por a mira cu e muchanan di 5 aña tin 21% di sobrepeso y obesidad. Y cerca e muchanan di 10 aña, esaki ta 41%. Esey ta nifica casi 1 den cada 2 mucha tin sobrepeso of obesidad na edad di 10 aña. Obesidad cerca mucha ta duna un riesgo mas halto pa obesidad na edad adulto y enfermedadnan cronico cu nos ta wak hopi mundialmente. Enfermedadnan manera malesanan di curason, diabetes, musculo eskeletico, presion halto, stroke, etc. Ya ta wak esaki mas y mas tempran cerca e muchanan. No solamente nan tin un riesgo mas halto pa haya enfermedadnan cronico, pero tambe ta duna nan problema di hala rosea, ta haya fracturanan mas lihe y tambe nan bienestar mental, tambe tin efecto door di sobrepeso y obesidad.
Con por reduci sobrepeso y obesidad cerca mucha
E miho forma ta prevencion. E ora ta bon pa crea diferente plataforma intersectorial. Ta traha na diferente nivel hunto pa preveni sobrepesio y obesidad y un bon ehempel ta, manera e programa di scol saludabel, cu ta un plataforma di e stakeholder y partner, stuurgroep di scol saludabel cu ta yuda e scolnan pa señala, educa mucha, maestro y e mayornan pa haci escogencianan mas saludabel
Esey kiermen cu e escogencia saludabel mas facil pa nan.
Mensahe di concientisacion
Ebrina Curett a splica cu ta purba door di diferente programa, y awo cu media tour, na scol, na e maestronan pa trece e concientisacion y duna e mayornan tambe e toolsnan pa nan por haci e bida di e mucha mas saludabel door di alimentacion y actividad fisico. Ta wak tambe cu tin mas hende cu ta conciente di esaki. Semper por tuma contacto cu Ibisa of Jeugdgezondheidzorg pa haya mas informacion tocante esaki, door di charla, workshop, un sesion di grupo, etc.
Eynan por mira e importancia di diferente nivel, no solamente individual, pero tambe na e otro sectornan, cu por regula esaki. Kier pa esey ta reduci y duna mas opcionnan mas saludabel, unda cu por haci mas movecion. E industria di alimento tin opcionnan mas saludabel.


text:
Varios patruya a bay na Verano pa un problema formal entre bisiñanan cu mandamento di baranca riba otro
Diadomingo anochi a drenta informe di un pelea formal y hasta tiramento na Verano, mesora a dirigi tanto polis como ambulans na e sitio. Na yegada di e patruyanan a bin comprodne cu aki lo ta trata di bisiñanan cu no ta biba leu for di otro cu a start ora brommer tabata blo draai y kima tire riba caminda y na dado momento a manda baranca riba caminda y e otro bisiña tambe a cuminsa cu esaki te a drenta cas di otro y herida otro. Ambulans a presenta y a atende esnan herida y a hibanan hospital mientras otronan a keda atendi eynan mes.


text:
Opinion: Dump na Parkietenbos a sera, pero a habri un otro dump na Moko? Tur dia nan ta kima sushi!
Algun dia pasa a anuncia cu asina tanto fanfaria cu a sera dump na Parkietenbos pero silenciosamente a habri un otro dump na Moko. E habitantenan cu ta biba pabao di dump na Moko tur dia ta hayando molesyer di huma ocasionando molester y causando malestar cu ta afectando nan salud cu tur e huma di diferente material cu ta ser kima. Un siman pasa tabata tin un candela masha grandi cual no a ser haci nada pa e ser paga y a laga esaki kima te paga. Pero desde e dia ey tin kimamento ta tumando lugar tur dia. E famianan afecta ta keha cu nan paña secando na cabuya ta hole candela, y hasta pañanan den kashi na cas di un di nos colaborador ta hole puro huma. Ora cu tin candela na e dump e habitantenan ta haya tosamento, nan wowonan ta pica y ta bira cora. Esnan mas afecta ta pacientenan di asthma cu ta drenta den ansha y ta pone cu familiar mester bay cu nan for di nan propio cas pa hibanan otro caminda. Tur dia tin candela riba e tereno aki y ningun instancia ta sali dilanti pa proteha esnan afecta y tanto ta papia di proteccion di medio ambiente pero esaki parce mas bla bla bla y nada ta ser haci.


text:
WILLEMSTAD—N’e momentunan aki e situashon ekonómiko di Kòrsou no ta di kanta makamba. Kontinuamente bo ta tende di kompanianan ku a dal nan porta sera poniendo ku tin hopi mas tantu hende riba kaya sin trabou.
Hasta ta ser papia ku si Refineria Isla dal sera ku esaki lo tin un impakto ekonómiko hopi grandi riba nos isla. Te ainda no ta konosí ku Gobièrnu di Kòrsou ta kedando kla ku un operador, siendo kontrakt ku PDVSA ta vense 31 di desèmber di 2019. Den entrevistanan anterior hasi ku Minister di Finansa Sr Kenneth Gijsbertha el a mustra Kòrsou pa e keda trankil, paso nan no tin intenshon di tuma niun medida. Awor ta surgiendo informashonnan ku si no hasi algu ku ekonomia di Kòrsou lo kolèps pa final di aña. Esaki a trese kuné hasta spekulashon ku nos florin por ta den peliger.
Nos a kombersá ku Minister di Finansa Sr Kenneth Gijsbertha i el a mustra nos ku lokual ku ta ser plama ei no tin nada di bèrdat aden. El a konfirmá na Vigilante ku nos florin no ta den peliger. Sr Kenneth Gijsbertha a pone asento riba e echo ku komo gobièrnu nan no tin problema pa kumpli ku nan obligashon. Aserka el a mustra Vigilante ku pa florin ta den peliger, nan mester bai den e reserva na Banko Sentral kua tampoko lo no sosodé. Nos florin no ta den peliger
. Mi ta refutá esaki kategorikamente, tabata e palabranan di Sr Kenneth Gijsbertha. Mas aleu el a mustra riba e echo ku pa lokual ta trata e asuntu ku kada biaha ta keda trese dilanti ku nan mester tuma medida ku esaki tampoko no mester ta e kaso. E ta konvensí ku si kobra e plakanan ku tin riba kaya ku no tin niun motibu pa tuma medida. P’e ta asina ku tin hopi plaka riba kaya i ku ta esaki nan mester kobra, pa asina gobièrnu tin sufisiente sèn den kaha. Sr Kenneth Gijsbertha ta hopi positivo pa lokual ta trata e proyekshonnan ku nan a hasi pa lokual ta trata 2018. Su punto di lansa a keda ku gobièrnu tin sufisiente plak riba kaya.
Ku esaki e ta keda para ariba ku si logra haña e miónes di florinnan ku tin riba kaya ku tur kos lo sigui kana bon pa loke ta finansa dui Kòrsou. Por realisá ku enbèrdat Ontvanger ta hopi skerpi últimamente mandando aanslag i deurwaardernan riba esnan ku tin debenan habri na impuesto.


text:
Hasi un eskoho for di e sigiente "sub items":
Manera stipulá e balor ku ta basá riba taksashon, Inspektor lo manda un karta pa e persona(nan) en kuestion. Den e karta aki e ta menshoná kiko ta e balor di e propiedat. Esun responsabel pa paga e OZB tin e posibilidat pa entregá argumentunan kontra e balor stipulá. E persona por skohe e manera ku e ke bringa e balorashon. Esaki tambe ta posibel usando e karta di opheshon Balor di taksashon. E por presentá ku dokumentonan relevante pa prueba su kaso. Por ehèmpel un rapòrt di taksashon resien relashoná ku e deseo pa bende e propiedat òf un petishon pa finansiamentu, kaminda e balor riba merkado ta mas abou ku esun stipulá pa Inspektor.
E posibilidat pa e pagadó di impuesto hasi konosí ku e no ta di akuerdo ku e balor, no ta publiká den e ordenansa. Esaki ta un inisiativa di Inspektor ku ta kontribuí pa yega na e balor korekto. Esaki pa evitá ku ta kobra aanslag ku no ta hustu.
Den kaso ku e Inspektor ta haña ku tin motibu bálido lo taksa e propiedat di nobo. Por sosodé ku Inspektor por pidi bo koperashon pa subi bo tereno i drenta bo edifisio pa por hasi un taksashon mas mihó posibel.
Por entregá un opheshon kontra di un voorlopige aanslag. Esaki tin ku sosodé denter di 2 luna despues di e fecha di e aanslag. Mester menshoná e motibu di e opheshon.
Bo por pidi dispensashon pa pago di e montante stipulá na momentu ku bo a entregá un karta di opheshon na Ontvanger.
E Inspektor ta atendé e karta di opheshon i lo informá bo por eskrito den un desishon di Inspektor. Si bo no ta di akuerdo ku e desishon di Inspektor, bo por hasi un apelashon na Raad van Beroep ku ta atendé kasonan di impuesto. Bo mester entregá e apelashon denter di dos luna despues di e fecha di e desishon di Inspektor. Mas informashon di esaki por lesa patras di e aanslagbiljet.
Por pidi Ontvanger dispensashon di pago durante e periodo di apelashon.
En prinsipio e mesun reglanan ku ta konta pa opheshon di un voorlopige aanslag ta konta pa esun definitivo tambe.
Adishonal ta konta lo siguiente:
Bo por entregá opheshon manera bo risibí e promé aanslag definitivo riba e propiedat pa e periodo di sinku aña stipulá. Opheshon ta posibel tambe ora stipulá un balor nobo a base di un kambio relativamente grandi, na momentu ku hasi e adaptashonnan den e aanslag definitivo.
Ora bo risibí e aanslagbiljet Onroerendezaakbelasting pa aña 2014 bo ta mira riba esaki e balor ku a stipulá pa bo propiedat inmóvil. Si bo ta di opinion ku e balor stipulá ta muchu haltu, bo por entregá un karta di opheshon na Inspektor di Impuesto. Pa esaki bo tin un periodo di 2 luna despues di e fecha menshoná riba e aanslag. Bo por usa e ehèmpel ku tin riba website via di e lenk aki OPHESHON aanslag OZB definitivo, pero bo por usa bo mes teksto tambe. Den e karta di opheshon bo por menshoná tur argumento kontra e balor stipulá. Den e fase aki no ta nesesario pa laga un profeshonal traha un rapòrt di taksashon.
Den kaso ku Inspektor no ta di akuerdo ku e balor ku bo ta proponé, inspektor lo notifikábo di esaki. Despues semper bo tin e posibilidat pa embolbí un profeshonal.
Pa e montante ku tin disputa riba dje bo por pidi dispensashon serka Ontvanger.
Bo por usa e ehèmpel ku tin riba website via di e lenk aki PETISHON pa suspenshon di pago, pero bo por usa bo mes teksto tambe. Mester paga e montante ku ta habrí denter di e término menshoná riba e aanslagbiljet.
Despues ku kaba di atendé e opheshon, eventualmente tambe ora kaba di atendé e karta di apelashon, e balor di e propiedat ta bira opsoleto pa e periodo di sinku aña. Esaki ta nifiká ku no por entregá opheshon mas kontra di e aanslag definitivo pa e sinku añanan konserní. Lo deklará e kartanan di e tipo di opheshonnan manera esaki infundá.


text:
Juegos Suramericanos Cochabamba 2018
-
Barranquilla2018
Cuatro atleta a mira accion
Competencia di natacion a continua awe mainta den e Compleho Acuatico Eduardo Movilla. Cuatro atleta a mira accion awe, Daniel…Read More »
-
Barranquilla2018
Ceremonia Apertura Barranquilla2018
Diahuebs anochi den e stadion Metropolitano Roberto Melendez a tuma lugar un bunita ceremonia di apertura di e XXIII Weganan…Read More »
-
Cochabamba
Philip ta keda cortico na Cochabamba
Philip Elhage a keda 2 punto cortico pa e top 8 den e XI Juegos Suramericanos Cochabamba 2018 na Bolivia.…Read More »
-
Cochabamba
7 lugar pa Quincy
Atleta di salto largo Quincy Breell ta logra un di 7 lugar overall den e XI Juegos Suramericanos Cochabamba 2018…Read More »
-
Cochabamba
Joel ta jega Aruba
Entrevista cu nos medayista di Plata den e Weganan Sur Americano Cochabamba 2018, Joel Kuiperi y su kerida mama Sra.…Read More »
-
Cochabamba
Medayista di plata Joel ta bek
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba. Un regreso cu sentimento…Read More »
-
Cochabamba
Taekwondo na caminda pa Bolivia
Atleta Olimpico, e teakwondista Monica Pimentel a biaha pa e XI Juegos Suramericanos Cochabamba 2018. Hunto cu Monica a biaha…Read More »
-
Cochabamba
Medayistanan ta bek
Nos medayistanan di bowling a regresa cas bek. Algun rato pasa nos medayistanan Thashaina Seraus y Kamilah Dammers- Naddall hunto…Read More »
-
Cochabamba
Joel su prome palabranan despues di gana Plata
Medayista di Plata, Joel Kuiperi su prome palabranan despues di su conkista: “DANKI NA E FORZA CU MI RUMAN OMAR…Read More »
-
Cochabamba
Historia pa Aruba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018 Joel ta snatch…Read More »


text:
Gobernashon mester t’ey pa tur siudadáno, e perspektiva di siudadáno. Na momentu ku gobernashon ta pone su mes insufisientemente den posishon di e siudadáno, kos ta bai robés. Esey ta e kaso eksprésamente ku e siudadáno ku no por yuda su mes i ku hustamente ta dependé di gobernashon pa resolvé nan problema. Esaki e Ombudsman Nashonal ta konkluí den su relato anual di 2015. Legislashon, kambionan di maneho i kambionan den implementashon sin ku ta intenshon por tin konsekuensha grandi pa siudadáno. Ombudsman ta boga pa gobernashon tin mas atenshon i mas trempán pa e perspektiva di e siudadáno ‘gobernashon t’ey pa e siudadáno i no pa robés’. El a risibí na 2015 mas di 38.147 kehu, esey ta kasi dos mil mas ku na 2014.
E Ombudsman Nashonal ta mira ku gobernashon na 2015 a hinka siudadáno den problema pasobra no tabatin sufisiente atenshon pa nan situashon spesífiko. ‘Tur hende pa gobernashon mester pas den un hòki stándart’, Van Zutphen ta bisa. Den su investigashon di sekuestro (òktober 2015) e entidadnan di gobernashon kooperándo a rekonosé ku no tabatin sufisiente bista riba e problemanan (hopi biaha mas di uno) di e siudadáno individual. Tokante e desaparishon di e ènvelòp blòw e Ombudsman a risibí miles di kehu di hende ku no por òf no kier bai ku e digitalisashon di Belastingdienst.
Gobernashon siñando
Den e investigashon PGB i e gobernashon (no) siñando (PGB en de (niet)lerende overheid) (sèptèmber 2015) e Ombudsman a konkluí ku gobernashon no ta konsulta sufisiente ku su mes ora ta trata di introdukshon di kambionan grandi i komplehu. Van Zutphen: ‘Ta importante ku p’esey ta siña di situashonnan kaminda por a hasi mihó. Gobernashon mester siña wak over di nan mes kurá. Tantu na otro instánsha gubernamental, pero tambe haña bista riba e siudadáno, e perspektiva di siudadáno.’
Ombudsman pa Veterano
Den su papel di Ombudsman pa Veterano e Ombudsman Nashonal a haya na 2015 137 kehu di veterano (2014: 101). E kehunan tabata relashoná mas tantu riba Ministerio di Defensa. Kada biaha mas veterano hoben ta puntra pa ayudo di Ombudsman. Na 2015 e Ombudsman pa Veterano a vosiferá su opinión tokante e kuido posterior pa veterano di Afghanistan i retiro despues di uso di droga. Tambe e durashón largu di tratamentu di kehu pa Ministerio di Defensa tabata un punto di preokupashon.


text:
Huidige artikelen
Artikelen uit oktober 2014
29-10-2014 - Por entrega declaracion di inkomstenbelasting 2013 na Piedra Plat, Camacuri of San Nicolas
Evita para largo den rij, haci uzo di e otro puntonan di entrega
Lees meer...
29-10-2014 - Dialuna awo ta ultimo dia pa entrega e declaracion di inkomstenbelasting 2013
29-10-2014 - Dialuna awo ta ultimo dia cu por haci peticion pa prolongacion di termino
Pa esnan cu no ta alcansa pa entrega e declaracion di inkomstenbelasting 2013
Lees meer...
28-10-2014 - Acudi na Piedra Plat Entertainment Center of Camacuri pa yena e formulario di inkomstenbelasting 2013
Tin 4 dia so mas. Diasabra awo ta ultimo dia cu por haya ayudo.
Lees meer...
27-10-2014 - Responsabilisacion di impuesto ta wordo notifica pa medio di un decision oficial
Tin regla nobo y adapta pa cu responsabilisacion di debe di impuesto
Lees meer...
22-10-2014 - Tin 9 dia so mas pa laga Departamento di Impuesto yuda bo yena e formulario di inkomstenbelasting 2013
No perde e oportunidad aki paso no lo extende e campaña di ayudo
Lees meer...
15-10-2014 - Diasabra awor lo cuminsa duna ayudo pa yena e formulario di inkomstenbelasting 2013
6-10-2014 - Ley di responsabilisacion di impuesto y prima di seguro social ta na vigor
Tin regla nobo y adapta pa cu responsabilisacion di debe di impuesto
Lees meer...
6-10-2014 - Semper entrega e formulario di declaracion di inkomstenbelasting 2013 ricibi
Evita boet of hasta di wordo persigui penalmente
Lees meer...


text:
Kralendijk - En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel.
E siguiente kambionan di preis di kombustibel lo ta na vigor entrante 1 di yüni 2018. Gobièrnu di Boneiru ta partisipá ku e adaptashon di preis entrante 1 di yüni 2018 ta resultá den un bahada pa bòter di gas grandi i bòter di gas chikitu i un subida pa gasolin, kerosin i gasòil.
E bahada pa bòter di gas grandi (100 lbs) ta ku 1.57 dòler i bòter di gas chikitu (20 lbs) 0.22 sèn
E subida pa gasolin ta ku 3.70 dòler sèn, pa kerosin e ta 4.70 dòler sèn i gasòil ta keda kasi meskos kompará ku luna di mei.
E siguiente adaptashon di preis di kombustibel lo ta den luna di yüli 2018.
Aki ta sigui un lista di tur e preisnan di e produktonan di kombustibel manera stipulá dor di Gobièrnu di Boneiru i ku lo drenta na vigor dia 30 di mei 2018 pa loke ta trata preis di benta por mayor i dia 1 di yüni 2018 pa loke ta trata e preis di benta na pòmp.


text:
-
Contact
- lionel_326@hotmail.com
‘I don’t need sex. Aqualectra F*CKS me every day!’
Reading Time: 5 minutes
Ora mi ta skibi sierto kosnan riba Internèt, mi ta hasié ku masha koutela pa mi no haña mi ku kaso den korte pa manchamentu di nòmber di hende òf kompania. Pero ku loke mi ta bai publiká aki si ta nèt un kaso den korte mi ke.
Mi a kaba di skibi riba mi muraya di Facebook: “I don’t need sex. Aqualectra F*CKS me every day!”
Pa awe mainta 10or mi mester tabata tin un rapòrt kla skibí pa mi entregá. Mi tabata tin e kos kasi kla, ta djis algun kos mi mester a kambia, print i bai entregá. Fo’i ayera anochi mi kier a kaba kuné, pero mi tabata kansá. M’a keda bira bira, pasó mi tabata den un estado di kansansio i flohera. Mi konsiensia positivo i disipliná tabata bisa mi pa kaba e rapòrt pa kaba, pasó mainta tin chèns ku koriente ta bai, pasó akinan koriente gusta bai mainta trempan. Pero mi konsiensia negativo i floho tabata bisa mi pa no wòri. Ta hopi mala suerte mi mester tin pa koriente bai nèt djaluna mainta, nèt ora mi ta kla pa print.
Wèl, den krili e konsiensia floho i negativo di mi ei su wela. Pasó awe mainta, manera mi a sende kòmpiuter, koriente a bai. M’a grita, m’a yora, m’a koba mama di Aqualectra den kuater diferente idioma. No a dura mashá, ku koriente a bin bèk. M’a kore lihé lihé, sende kòmpiuter i printer pa mi finalisá ku e rapòrt pa mi hib’é pa e doño promé ku 10or.
Promé ku e kòmpiuter a sende, koriente a bolbe bai. M’a her’i bira loko. M’a kuminsá grita, sapatia, lora kurpa abou ta yora. No a dura masha, ku koriente ta bolbe bin bèk.
Hanshá atrobe m’a bolbe sende kòmpiuter i printer pa mi kaba ku e rapòrt. Ora mi a sende kòmpiuter mi ta haña mi ku e famoso i temibel ‘ Blue Screen òf Death’.
M’a kuminsá grita mané Chucky k’a hala kokaina. M’a kue mi telefon pa mi yama e shon i bis’é kiko ta pasando, pero mi bateria tabata flou flou. M’a ‘restart’ e kòmpiuter wak si e ta bin bei. Promé ku e kompiuter por a kaba di paga, koriente ta bolbe bai.
Akinan si ma bira ‘Coro pa’ Caracas’. M’a bira loko mes, ranka paña kibra fo’i mi kurpa, keda blo sunú, kore bai pafó bai koba mama di Aqualectra:
“Aqualectra ta kiko bo ta kere? Ta kas di bia’ b’a kere tin aki? Ta pa bo prostituto b’a mira mi? Bo a kere ku kada bes ku bo ke, bo por kita i pone koriente mané kos ku ta pia den laira mi ta drumí riba kama ta warda pa bo bin kue mi den mi s*** i bai laga mi riba kama bentá tur na gustu? Ta ken bo ta kere bo ta Aqualectra?”
Despues di a hasi hinter un bochincha pafó, koriente ta bin atrobe. Hanshá m’a kore bai paden pa mi bai drecha e kòmpiuter ei i print e rapòrt. Mi a logra finalisá e rapòrt te 1or di mèrdia. M’a sali riba spit pa bai entrega e rapòrt, pa despues e hòmber bisa mi ku mi ta hopi, bruá, iresponsabel i desformal. El a puntra si ta pa payaso m’a mir’é, pasó ta fo’i 10or e ta warda mi. E hòmber a papia masha mahos ku mi.
Sóbadje mi beis no ta bon…….awèl m’a mand’é den krili su wela, su bisa wela, su bisa-tuma wela i su bisa-bisa-tuma-duna wela. Mi kabes a kuminsá saka huma di furia. M’a puntra e hòmber si nunka e no a yeg’i wòrdu fuertemente violá dor di Aqualectra? M’a puntr’é si e sa kon malu mi ta sinti mi. M’a keda manera un ‘Openbare Lichaam’ ku Aqualectra a violá di anus, boka, orea, lombrishi ku nanishi. Anto awó el a kere ku mi ta bai soportá su insolensia? M’a bisa e hòmber p’e bai fo’i mi dilanti promé ku mi dal e skòp den su atras.
Despues m’a ripara ku ta ami ta den su lugá. Pues despues di hinter mi drama, t’ami mester a bai fo’i su bista.
Asina ki mi siman a kuminsá. Ègt mi ta wardando nan kuminsá kaso den korte kontra mi pa difamashon, daño i perhuisio na e kompania di Aqualectra òf kualke otro kos ku nan ke inventá. Pues Aqualectra…….Hincha bo bin!
(E tipo di kosnan aki ta pasami frekuentemente ku mi ta sirbi komo inspirashon pa skibi mi bukinan ‘Kibra Hacha‘ i ‘Awa, Habon ku Past’i Djente’. Si bo a lesa e bukinan ei i bo a hari bo morto, básikamente ta mi doló i tristesa bo a hari asina. No ta nada. Ta asina ta hende!)
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
Diasabra 12 januari 2013, na su sede, SIMAR a tene su fiesta di aña nobo manera ta custumber. Miembronan y nan invitadonan a gosa di un anochi sumamente placentero. A marca pasonan na e ritmo di banda ‘Perfect Sound’. Chef Kelly a percura pa ningun hende a keda cu stoma bashi. Cu cooperacion di bisiñanan a cende e pagara cu ta simbolisa tambe e comienso di un aña sindical nobo. E dande tampoco tawata falta. Directiva di SIMAR ta gradici tur hende pa nan presencia y tur cu di un forma of otro a haci cu e fiesta aki tawata uno exitoso. Alabes ta pidi e miembronan pa keda pendiente, pasobra pronto lo anuncia e reintroduccion di ‘happy-hour’.
Riba e siguiente potretnan por haya un impresion di e fiesta.
Potretnan: Alfredo Capelo


text:
Lo bira un gran anochi di recuerdonan pa nos grandinan
ORANJESTAD (AAN): Na Cas di Cultura tabata tin e conferencia di prensa na unda e artista Fred de Jong a anuncia e “Aruba Sinatra Senior Citizen Show” cual lo wordo presenta na Cas di Cultura. Fred de Jong a hiba palabra caminda el a bisa cu desde mei 2012, tur siman bishitantenan di Aruba of local por experencia musica bunita composita y aregla cu letra romantico y canta door di su persona mientras cu nan ta disfruta di cuminda.
Fred de Jong ta canta un seleccion di e mihor musicanan romantico cu tambe ta y a wordo presenta pa cantantenan manera Frank Sinatra, Michael Buble y Harry Connick jr.
E musica presenta den e show aki ta gusta pa hopi hende y especialmente pa nos grandinan como cu e cancionnan hopi biaha ta trece recuerdonan bunita di pasado. Fred de Jong y su team kier haci algo special pa nos grandinan kende tin biaha ta wordo lubida pa tur locual cu nan a haci y a nifica pa nos den pasado.
Asina e idea a nace pa organisa un Aruba Sinatra Senior Citizen Show na Cas di Cultura ariba 30 di October 2013 di 7 or di anochi te cu 9 di anochi. Fred de Jong a regala aproximadamente 300 carchi di entrada na cas pa grandinan pa tur esunanan cu por atende un show asina.
E Cas Cristelle, Bethesda Homecare, St. Thuiszorg Aruba, Cas di Cuido y Alegria pa Nos Grandinan, OASIS, Cas di Cuido pa Hende Grandi y Stichting Cas di Machi. Tambe nan a hasi entrega di carchi na clubnan pa grandinan pa rifa of regala nan miembronan.
E clubnan pa grandi cu a ricibi carchi di entrada ta, Flor di Bini Bini, Uni, Kawara, Pegasaya, Palmita di Ora, Monarca, Magdalena, Playa Pabao, Flor di Brazil, Kukwisa, Violeta, Lago Heights Funhoppers, Flamboyant, Movimiemto ta bida, Edat no ta conta, Golden Agers y Kibrahacha. Naturalmente nan no por percura pa tur hende ricibi un carchi pero si e show ta exitoso, nan lo organis’e anualmente y sit a necesario y posible nan lo organia esaki mas bes pa aña.
Tambe algun miembronan di gobierno y otro mandatarionan lo wordo invita.” Durante e show special aki Fred de Jong lo canta e canticanan “Fly Me To The Moon”, “My Way”, “I’Ve Got You Under My Skin”, “Luck Be A Lady”, “Come Rain, Baby”, Night And Day”, “You Make Me Feel So Young”, “Softly As I Leave You”, “For Once In My Life”, “It Had To Be You”, “Guess I’LL Hang My Tears Out To Dry”, “Witcheraft”, “The Way You Look To Night”, “It Was A Very Good Year”, “New York-New York”, “The Lady Is A Tramp” y mucho mas.
Y lo wordo a compaña live door di un banda di musico cu a caba di forma specialmente pa e show aki cual lo consisti di Drum Carlos Bislip, Bass Frankie Jonga, Guitar Sergio Janssen, Piano Rob Rijnbont. E gran show lo wordo tenia den auditorio na Cas di Cultura.
Y lo wordo bendi aproximadamente 250 carchi di entrada esaki lo yuda pa cubri e gastonan di huur, organisacion y promocion.


text:
E no ta un desconoci den e industria comercial. Giovanni Bermudez, desde dia 2 di januari 2018 tin e funcion di Gerente General di Tropical Bottling Company, e compania responsabel pa e liña di bebida mas varia riba nos isla, cu ta inclui e cerbesnan netamente Arubiano, Balashi y Chill, refresconan Coca Cola, Tropical, Malta Balashi y un liña extenso di bebidanan no alcoholico y tambe alcoholico di marcanan internacionalmente renombra.
Giovanni Bermudez ta conoci den e industria aki, despues cu for di aña 1994 a start su carera na Licores Aruba y asina a gana hopi experencia den e industria di bebida y restaurantnan rapido.
A acerca su persona a base di su experiencia y Giovanny Bermudez a tuma e reto aki. “Mi a tum’e cu hopi gana, pasobra mi ta un persona cu ta gusta un reto nobo”, asina el a expresa. Den un empresa manera Balashi, cu ta uno grandi, un empresa sofistica y cu hopi structura. El a tuma e reto pa hiba e empresa na e siguiente nivel. Despues di casi 25 aña di experencia den posicionnan den gerencia, e ta completamente prepara pa hiba e Tropical Bottling Company na e siguiente nivel di crecemento, desaroyo y exito den e mercado local y internacional.
Tropical Bottling Company ta precisamente memey di un proyecto miyonario di expansion di su facilidadnan na Balashi, den cual ta construyendo un warehouse gigantesco. E inversion a inclui adkisicion di un mashin nobo y sofistica pa label boter di cerbes y den futuro otro boternan. Tur esaki den un proyecto pa conkista mas mercado den tur area di e industria di bebida riba nos isla.
Cu e conocemento di mercado di Giovanni Bermudez, e ta capaz pa haci e cambio aki, hunto cu un ekipo relativamente nobo den gerencia y hunto cu un ekipo di empleadonan profesional, dedica y experencia den e industria aki. Giovanni Bermudez a expresa cu cerbes Chill semper ta un di e cerbesnan grandi den mercado na Aruba. Nan vision ta pa bira lider absoluto den mercado y e enfoke ta completamente grandi pa asina crece e market share di e producto. Asina aki e otro marcanan lo keda irelevante.


text:
-
Contact
- lionel_326@hotmail.com
Muhé ku ta ninga hòmber sèks no sa di e konsekuensianan aki!
Reading Time: 7 minutes
Einan, un chupament’i lenga a kuminsá. Normalmente ta ami sa kue muhé su kara tene i kuminsá sunchi nan, pero e muhé aki no tin tempu di pèrdè. Nos a kuminsá sunchi, brasa, fula otro, m’a pasa man na su tetenan, el a pasa man na mi atras, te ora e weiter a yega i bisa: “Uhm, bonochi, bosnan ta deseá algu mas di bebe?” Ami a pidi un djus di apel atrobe, i el a pidi un wiski plain.
El a kana bai ‘front desk’, ami a kana bai baño. Despues di esei, m’a dobla bògt, sali kore limpi bai kas bai pidi mi frei pordon na rudia. M’a asta sunchi su pia un par’i bia, anto mesora m’a kòrda ku el a rabia ku mi pasó m’a lubida ku el a hasi aña un luna pasá!
(E historia aki si ta kompletamente òf parsialmente fiktisio. Pero den e buki si lo bo topa algun ku a pasa mi di bèrdat!)
Tin ora hende muhé no sa den ki baina nan ta hinka nos ku ta hende hòmber aden. Mi frei por ehèmpel ta rabiá ku mi e dianan aki pa algu ku mi a hasi òf ta pa algu ku mi a keda sin hasi, i e no ta papiando ku mi. El a bisa mi ku miéntras mi no pidi pordon, e no ta atendé ku mi. Mi no sa presis pakiko e ta rabiá, pero mi a bis’é bon kla ku mi no ta pidi pordon pa kos ku mi no sa si mi a hasi òf keda sin hasi. Pero esaki ta nifiká ku e no ta duna mi loke mi mester. Sèks ta un nesesidat básiko pa hende hòmber, anto kualke muhé ku ta ninga hòmber sèks, na mi opinion mester wòrdu será den prizon.
Despues di un luna sin sèks, ami a disidí ku mi ta bai kòrta orea numa. M’a kuminsá ‘flirt’ ku un yùfrou ku m’a konosé ‘online’, i nos kòmbersashonnan tabata bai di forma masha ameno.
E ta un yùfrou hopi lif i interesante. E ta mustra un persona di klase tambe. Pues mi a invit’é pa nos bai sali un dia, pa asina nos por konosé otro i kombersá mihó. Mi a stipulá un fecha i nos a traha un sita.
Riba e dia, nos a topa otro na un bar di un hotèl, ya asina ta mas fásil pa ora gana dal mi, mi por djis bai kamber kuné. Tur loke mi tin ku hasi ta kombers’é bon, p’e kos bira algu sigur.
Ora e muhé a yega, mi no por a kere mi wowonan. Un beyesa di muhé. E tabata hopi sèksi bistí, riba hilchi haltu, anto ku asina dos bon tete. Su kabeinan ta largu i pretu, anto e ta kana meskos ku Halle Berry. Masha fini i bunita. Ora el a yega, mi a lanta para, hala su stul p’e sinta.
Mi a puntr’é si e ta bebe algu, i el a pidi un White Zinfandel. Ami no sa bebe alkohòl pues mi a pidi un djus di apel. Nos a sinta kombersá masha dushi mes. E muhé aki ta hopi interesante. El a konta mi kon el a kuminsá traha komo supervisor na un banko lokal. Despues el a bai traha komo mènedjer na un ‘offshore bank’. Despues el bai biba Merka i traha komo partner na un di e kuater kantornan di akountent di mas grandi na mundu. Despues el a bai biba Suisa i traha komo mènedjer di un kompania internashonal. Despues el a bin Kòrsou bèk, i awor e ta traha komo ‘consultant’ riba su mes. E di ku aworakí e ta buskando un relashon serio ku un bon hòmber. “Den e bida aki mi a logra tur kos kaba, ta hende pa kompartí kos kuné so mi falta”, asina el a bisa.
Nèt na e momentunan ei, e weiter a pasa i puntra si nos ta deseá algu mas. Mi a bolbe tuma un djus di apel, i e bia aki el a pidi un serbes Heineken.
Pa mi no keda atras, m’a kuminsá kont’é mi karera laboral pa mi impreshon’é. M’a kont’é kon m’a kuminsá traha komo supervisor na un ‘carwash’. Despues m’a bai traha komo ‘floormanager’ den bodega di un supermerkado. Despues nan a kita mi, mi mester a bai yena saku na un otro supermerkado. Despues m’a fada, m’a disidí ku mi ta bai traha riba mi mes. M’a kuminsá ku un negoshi di chapi kurá pa hende. Mi negoshi tabata konsistí di un pionero, un ‘voorman’ i un mènedjer. Mi mes tabata tur tres. Despues m’a kansa di traha den solo, m’a disidí ku mi ta bai Hulanda bai buska un mihó futuro. Einan m’a traha komo spesialista profeshonal den limpiesa, limpiando baño ku pòchi wc di diskotèknan, i despues ku m’a fada, m’a bin Kòrsou i awor mi ta traha li i algun kos dushi pa bende ku muchanan di skol. M’a bis’é ku aworakí mi tambe ta buskando un muhé serio, un muhé ku no ta wak mi pa loke mi tin, sino pa loke mi ta, anto prinsipalmente un muhé ku no ta ninga mi sèks pa ko’i kèns. El a kue mi tene na mi kachete, i el a bisa mi ku e no ta interesá den nada ku mi tin, sino pa e persona ku mi ta.
Einan, un chupament’i lenga a kuminsá. Normalmente ta ami sa kue muhé su kara tene i kuminsá sunchi nan, pero e muhé aki no tin tempu di pèrdè. Nos a kuminsá sunchi, brasa, fula otro, m’a pasa man na su tetenan, el a pasa man na mi atras, te ora e weiter a yega i bisa: “Uhm, bonochi, bosnan ta deseá algu mas di bebe?” Ami a pidi un djus di apel atrobe, i el a pidi un wiski plain.
Su bibidanan ta poko straño pa un hende muhé, pero mi no a wòri. M’a nota un kambio si den su stèm, anto su komportashon a kuminsá kambia i bira ménos rafiná. El a kuminsá sinta pia habrí, anto e ta bebe agresivamente. Pero mi no a wòri mashá. Despues ku el a kaba di bebe su wiski el a bolbe lèn riba mi, i nos a bolbe kuminsá chupa lenga. El a kuminsá habri boton di mi kamisa, m’a kue tene na su atras hal’é pega riba mi. El a kue su man pas’é di mi pechu bai abou na barika i sigui bai abou. Einan el a bisa mi “He eh, papi bo ta ‘nami hopi……..”
Atrobe, su stèm tabata zona straño. M’a kue kit’é fo’i mi, puntr’é si ta fèrkout e ta. E di ku mi nò. Pero asta su stail di para a kambia. El a keda wak mi ku par’i wowo mané kos ku e tin mil aña sin hunga. Despues el a bolbe kue mi hala pega riba dje, kuminsá chupa lenga, pasa bai na garganta, keda pasa lenga bai abou. Un kos si, e muhé aki ta chupa lenga bon mes! Despues el a bira’mi lomba p’e, anto hala mi pega riba dje. M’a keda wak mané: “Ta ki e kos straño aki…. nunka un hende muhé no a yeg’i hasi e kos aki ku mi!”. Pero mi gusta tèst kos nobo, pues mi no a wòri, el a keda sunchi mi garganta, pasa man riba mi pechu, barika i tur kaminda. Despues el a pusha mi na mi lomba p’ami dobla mi lomba. Einan si mi a bira puntra: “Hey, hey, ta riba kiko bo ta anto?” El a kontesta mi den un stèm bas i pisá “Papi bo ta ban den un dje kamber nan aki? Hopi gan’i dal bo mi tin.”
Akinan si tur kos a friz den mi kurpa. E muhé fini i rafiná aya, a kambia bira totalmente diferente. Ora m’a bira wak na su área íntimo mi ta mira un kos manera un bulto ta forma. Mi a bis’é, “ta bon nos ta bai hunga manera nunka un hende a yeg’i hunga bo, djis warda mi bai baño bin. Bo por bai kuminsá wak un kamber pa nos bai aden.”
El a kana bai ‘front desk’, ami a kana bai baño. Despues di esei, m’a dobla bògt, sali kore limpi bai kas bai pidi mi frei pordon na rudia. M’a asta sunchi su pia un par’i bia, anto mesora m’a kòrda ku el a rabia ku mi pasó m’a lubida ku el a hasi aña un luna pasá!
Si b’a gusta e historia aki, lo mi garantisá bo ku lo bo gusta mi buki ‘Awa, Habon ku Past’i Djente’ tambe. Den dje tin 10 diferente historia di yen kos straño ku m’a yeg’i mira, tende i/òf pasa aden.
Klek riba e link aki pa bo mira kontenido i ñapa di e buki!: Awa, Habon ku Past’i Djente preview pdf
(E historia aki si ta kompletamente òf parsialmente fiktisio. Pero den e buki si lo bo topa algun ku a pasa mi di bèrdat!)
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Como preparacion pa e temporada di herfst vakantie Departamento di Aduana ta duna e biahero local algun tips pa tene cuenta cu ne:
Formulier Tijdelijke Uitvoer
Departamento di Aduana ta recomenda biaheronan pa registra articulonan practicamente NOBO manera laptop, cellular of tablet na oficina di Aduana na Aerocargo of na Aeropuerto. Esaki ta conta solamente pa articulonan di balor cu ta practicamente nobo y cu e biahero no tin un comprobante cu e producto a wordo cumpra aki na Aruba of cu a yega di cumpre den exterior y cu e derecho di importacion ya ta paga. E formulario ta un comprobante cu e persona a sali cu e articulonan for di Aruba y e ta pa evita cu mester paga impuesto ariba e articulo aki na momento cu e regresa bek Aruba. Tur biahero por download e formulario di Tijdelijke Uitvoer for di riba e website www.douane.aw y jena e formulario di adelanta pero lo mester pasa registra esaki promer cu e biaha na oficina di Aduana na aeropuerto of na e seccion di Aerocargo pa e formulario aki por ta valido.
Exoneracion di impuesto riba ekipahe di biahero:
- Nos ta conseha tur persona cu biaha pa exterior pa tene cuenta cu si cumpra articulonan den exterior pa warda tur comprobante di pago.
- Hasi un calculacion di e balornan di e productonan.
- Si e balor di productonan surpasa 400 florin pasa directamente na balie di Aduana na aeropuerto pa paga impuesto di importacion y of accijns.
- No warda riba e control di Aduana riba ekipahe pa declara productonan cumpra.
- Pasahero por trece un cantidad limita di productonan manera alcohol y tabaco cu exoneracion di impuesto.
Biaheronan y importadornan (di carga) mester ta conciente di e reglanan prescribi den diferente ley encuanto importacion of exportacion di mercancia of transportacion di mercancia cu ta rekeri un permiso y/of cu ta prohibi.
Pa mas informacion encuanto preparacion pa biahero por bishita nos website www.douane.aw.


text:
Ultimo dianan.... Ultimo energianan tambe... Ya no tin mas.... Pura pa bai bek.
E siman aki nos a bai bishita un scol cu yama "aula abierta". Esaki ta un scol unda mas tanto ta deal cu muchanan cu ta down syndrome of tambe otro problemanan. Aki nos a haya full mita dia di presentatie again. HOpi interesante. Mi a gusta e cd cu e muchanan mes a traha. Tin pida skirbi over di nan. Tambe tin jokes y recetas... hopi leuk. Nos a pidi un copy di e CD....
Esaki no ta e unico cosnan cu nan ta hasi aki. Un mainta pa siman e mayornan cu tin baby (no nesesariamente down syndrome) ta bin e scol aki, y nan tin yen di wega educativo cu ta traha cognitief y motorisch riba e muchanan. esaki ta paso na Colombia nan ta kere cu mester cuminsa traha cu e muchanan di nacemento caba y no warda te ora nan drenta scol. E tawata hopi interesante pa wak con mucha di menos cu un anja por sinta warda riba beurt, para den rij y volg instructies... Nos tin esaki nan tur filma. Younice, Joha y ami mester a bai hasi esaki. Nos a wordo parti den grupo y nos a haya "aula abierta" . Hopi interesante mes.!!!
Guess what... next day ... OFF..... Porfin nos a haya un dia liber den siman. Eingelijk nos tawata full 4 siman gescheduled di mainta te atardi. Pero mi ta kere cu Juf Diana a wak cu nos no por mas y ela laga un par di afspraken cai afo. No kere cu nos por a relax tampoco. Manera mi a bisa caba, di 6 or ya tur cos ta cuminsa draai, dus MI NO POR A SLAAP UIT ATROBE.....RABIA..
Mi por bisa cu e siman a bia super lihe. Mi maleta ta cla caba di diamars 22 di april. hahahaha... That's how much I love and miss Aruba....
Porfin e ultimo dia.... 24 di april. Nos a volg un presentatie mas.. HOpi interesante mes di "La ley de infancia". Despues di esaki nos a cuminsa parti regalo y hasi un despedida na Diana... Tawatin yoramento bai off... mi a purba wanta... pero toch awa a cay for di mi wowo....
Nos a pasa porta pa porta bisa ayo y danki. Nan a puntra nos con nos a haye y sin tin algun cosnan cu nos kier bisa pa drecha. Nos tur mester a skirbi un carta di con nos a haya e experiencia. Nos tur a hasi esaki manera un postcard, masha leuk mes, nos a pinta etc.
Y awa ta sigui basha for di nos wowo...
E TAWATA UN EXPERIENCIA INOLVIDABEL.... y keremi, balora y stima loke bo tin.... paso nos ta biba den un paraiso!!!!! :)
Thursday, 24 April 2008
Ultimo dianan.....and then... back in Paradise!! :)
Ultimo dianan.... Ultimo energianan tambe... Ya no tin mas.... Pura pa bai bek.
Posted by Marisabelle at 19:40 0 comments
Sunday, 20 April 2008
Guess what ya ta di 3 siman caba... oefff...
Awo si mi por bisa cu ela pasa lihe..hahhahaha.. not...
Mensen no kere mes cu na Medellin bo por slaap uit den weekend. 6 or pa 7 or ya nan ta cuminsa bende cos riba caya y grita : "FLORES... MAZAMORRA".... HATELIJK.. hahahaha
Dialuna again. Yen di presentatie atrobe... mi ta kere mi a wak mas cu 50 powerpoint presentation den e 3 simanan aki. INCREIBEL....Mi schrift no tin luga pa scirbi mas.
Esaki tawata un siman unda cu bo ta cuminsa custuma y toch pura pe pasa pa bai Aruba bek.
Mi a cuminsa fada...Mi tawata super cansa... Tur esaki tawata parti di dje. Lanta trempan, henter dia na scol, bin cas hasi cuminda... increibel cansa...
E siman aki nos a bishita yen di Ludotecas. E objetivo di e ludotecas nan ta pa e muchanan no ta riba caya y cu nan por ta un hende miho den bida.
E siguiente dia nos a bishita un scol cu yama COlegio Aleman. Increibel bunita, grandi.. mi mes a haya gana di bai e scol ey. E scol aki hende nan di bon recurso ta bai.
E mesun dia aki nos a bai Universidad atrobe merdia anto haya un presentatie di e studiantenan cu ta bai bira juffrouw. Despues di esaki nos a bai parke de los Pies Descalzos. Aki tin un museo interactivo. Nos a haya full un splicacion tocante e museo. E studiante nan kier usa e museo aki pa mucha bou di 7 anja den forma di haya les etc. Pero mi ta kere cu e no lo logra. Tin mucho cos pa adapta y e ruta ta mucho largo pa mucha. Maybe nan por hasie den thema's anto bishita sierto parti so di e museo. "ami mes a fada....kico ta un mucha chikito".... Pero despues nos lo tende si esaki a logra!!!
Den e siman aki nos a bishita un otro Universidad di Antioquia cu ta keda te den seronan ya di Rio Negro. Basta frieu ayariba. Eynan nos a duna nos Aruba Presentatie... e studenten tawata hopi interesa den Aruba. Hopi dushi bo ta sinti y orgulloso...
E mesun atardi aki nos a bai na un luga unda nan ta hasi hopi research y tambe nan ta cultiva.
Ami no a echt wak e relevacia cu nos opleiding of cu loke nos bai onderzoek. Pero ya.... E tawata interesante pa scucha toch.
E ultimo dia di siman, nos a bai parke Explora. Esaki ta un parke unda tin hopi cosnan cientificamente traha. Hopi di haber cu natuurkunde etc. Den un di e lokaal nan nos a bin topa cu un curpa den un cashi di glas. E curpa aki ta mita cabes corta, cupra mita habri, lomba tambe. Esaki ta pa bo por wak paden di e curpa. E tawata echt parse di berdad. Ora mi a puntra e guia, si e curpa ta di berdad, ela contestami cu si, E tawata di un hende cu tawata biba riba caya y a muri. NIun hende no a bin reclama su curpa e ora nan a duna e curpa na parke explora. HOPI ENG!!!!!!
Posted by Marisabelle at 20:25 0 comments
Sunday, 13 April 2008
2nd week in Medellin...2 more weeks to go...
Diadomingo dia 6 di april nos a bai "La piedra del Penol". Porfin algo leuk hehe...
nos a corre masha hopi mes den bus. Canta Vallenatos.. hahaha.. be pending pa nos cantante live...mihor conosi como Joanne Croes... hahaha... Nos a subi e piedra aki, ami tawata tur spanta. Y e mesun un dia aki nos a bai den un canope. HOPI leuk mes. Ya y dialuna pa scol....hahahah
Joha, Younice y ami mester a volg e presentatie "La escuela busca al nino/s" Esaki tawata hopi interesante mes. Pero ami tawata casi yora cada biaha. E pobresa na e lugarnan aki ta kibrabo full. Hopi tristo pa wak con mucha ta biba ayanan. Anto nos ta keha!!!....
E siguiente dia nos a bai doe mee cu e juffrouw di "LEBAN". Esaki pa mi tawata super erg. Nos a bai den cana den un bario super pober unda e "casnan" ta traha riba un dump. E casnan ta traha di carton, palo, plastic etc. nan no tin vloer at all. HOPI TRISTO. E dia aki bo por bisa cu nos a hasi e trabou di juf Catalina hunto cu ne. pasa bishita e muchanan y puntranan dicon nan no ta bai scol y spika algun cu no sa di e programa kico e ta insera. HOPI INTERESANTE...
E dia siguiente nos a bishita "la escuela de maestro". Aki e mr nan tawata hopi mas interesa den Aruba... dus nos a papia hopi. hahahaha.... nos a volg loke nan tawata bezig cu ne na e momento ey di rekenen, cience etc. Pero e tawata leuk.
E dianan siguiente nos tawatin hopi conferencias... HOPI LARGO.... esaki si mi a keda cansa di scucha hende papia... mi a skirbi te cu mi no tawata por mas... Nos a haya diferente presentacionan. y despues di e dia nan di conferencia nos a haya un certificado.
AMi ta kere cu hopi di nan pensamento nan ta casi mescos cu esunan di nos. Solamente cu nos ta un stap mas dilanti cu nan mi ta kere. ....
Posted by Marisabelle at 21:01 0 comments
Sunday, 6 April 2008
1st week in Medellin
Que mas pues???
E prome siman na Medellin no tawata facil. Ami a keda den un apartment cu Younice y Johaddis. Nos apartment tawata 10 min leu di e otro grupo. E tawata un tiki dificil pa custuma, pero asina cu Dialuna a yega... E siman a bula bai tambe. Nos schedule tawata full yena. Nos ta yega cas anochi/atardi cansa. Ora bo ta custuma cu un bida facil na Aruba cu bo tin bo mes un auto... HOPI FIES pa bai coy metro tur dia, coy taxi of cana masha hopi mes. Nos tawata cana super hopi. Juffrouw Diana (guide) ta custuma, dus riba su hilchi halto e ta trapa bai y nos su tras...
e prome dia nos a haya un presentatie di pedagogia infantil. E mes un dia e tambe nos a bishita e jardin botanico, si bo ta gusta naturalesa.. e ta leuk...
e di dos dia nos a haya un rondleiding rond di e Universidad di Antioquia. (masha grandi mes!!).
E Universidad tin su mes un museum y bibliotheek... anto grandi tambe. E mes un dia e tambe nos a bishita e jardin botanico cu ta keda net tegenover di e Universidad, si bo ta gusta naturalesa.. e ta leuk...
Esaki tawata un siman basta pisa door cu nos a caba di yega y mester a custuma ainda. nos a haya SUPER HOPI presentatie mes. Nos a basha pen bai off... hahaha...
Pero ya un siman a pasa lihe tras di lomba....
Posted by Marisabelle at 19:30 0 comments
Friday, 29 February 2008
Aruba Presentation!! :)
Posted by Marisabelle at 16:05 1 comments
Wednesday, 20 February 2008
MARISABELLE ARENDS
MY TWO BEST FRIENDS ARE YOUNICE & JOHADDIS
Posted by Marisabelle at 17:45 1 comments
Monday, 18 February 2008
Before going to Colombia
Mi ta un persona cu ta purba trata tur hende igual. Mi ta hopi suave, pero toch mi por rabia lihe.
Mi no ta gusta problema! Mi ta spera cu tur cos bai bon na Colombia. Mi ta hopi nervioso, paso nunka mi a bai Colombia. Mi tin un pensamento no mucho bon di Colombia cual ta hasi tambe mas nervioso.
Mi ta spera mi sinja hopi di Colombia. Spera mi bin bek alive!!!
Posted by Marisabelle at 12:26 0 comments